|  |  |  |
| --- | --- | --- |
|  |  | **Καλαμάτα, 30 Ιουλίου 2024**  |
| **ΓΕΝΙΚΗ ΔΙΕΥΘΥΝΣΗ ΠΕΡΙΦΕΡΕΙΑΚΗΣ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ** **ΔΙΕΥΘΥΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ Π. Ε. ΜΕΣΣΗΝΙΑΣ**  |  |  |

**ΔΕΛΤΙΟ ΤΥΠΟΥ**

**ΑΠΑΓΟΡΕΥΣΗ ΜΕΤΑΚΙΝΗΣΕΩΝ ΑΙΓΟΠΡΟΒΑΤΩΝ**

Το Τμήμα Κτηνιατρικής της ΔΑΟΚ Μεσσηνίας ενημερώνει όλους τους εμπλεκόμενους φορείς στην διακίνηση ζώντων ζώων (κτηνοτρόφους, έμπορους, σφαγεία) ότι το Σάββατο 27/7/2024 επιβεβαιώθηκε κρούσμα πανώλης μικρών μηρυκαστικών στην Π.Ε. Κορινθίας. Μετά από το με αριθμ. πρωτ. 269/224710/29-7-24 έγγραφο του Υπ.Α.Α.Τ., **ΑΠΑΓΟΡΕΥΟΝΤΑΙ** από **29/7/2024 έως και 4/8/2024** όλες οι μετακινήσεις αιγοπροβάτων για πάχυνση, αναπαραγωγή, σφαγή και προς θερινούς βοσκότοπους σε όλη την επικράτεια της χώρας καθώς και των βοοειδών τα οποία προέρχονται από συστεγαζόμενες με αιγοπρόβατα εκμεταλλεύσεις.

Οι κτηνοτρόφοι υποχρεούται να ενημερώνουν άμεσα τις κτηνιατρικές υπηρεσίες της Π.Ε. Μεσσηνίας όταν παρατηρήσουν ύποπτα συμπτώματα της νόσου στα αιγοπρόβατα, όπως: υψηλός πυρετός, κατάπτωση, υπνηλία, δύσπνοια, βήχας, διάρροια, υγρά από τα μάτια και το στόμα (εικόνα βρεγμένου προσώπου), αλλοιώσεις και δυσάρεστη οσμή από το στόμα.

Για την πρόληψη της νόσου οι ιδιοκτήτες εκμεταλλεύσεων αιγοπροβάτων θα πρέπει :

• Να καθαρίζουν και να απολυμαίνουν τακτικά τους χώρους της εκτροφής.

• Να απομακρύνουν σκουπίδια, κοπριά και λιμνάζοντα νερά από την εκτροφή.

• Να περιορίζουν την είσοδο ανθρώπων στην εκτροφή, στους απολύτως απαραίτητους και με μέτρα προστασίας (φόρμες, µπότες, πλύσιμο χεριών, ποδονάρια).

• Να μη δανείζονται μηχανήματα, σκεύη, εργαλεία και οχήματα από άλλες εκτροφές.

• Να μη δανείζονται ζώα από άλλες εκτροφές.

• Να προστατεύουν την εκτροφή και τις ζωοτροφές από έντομα και τρωκτικά.

• Να αποφεύγουν την επαφή των ζώων τους µε άλλα κοπάδια στους βοσκοτόπους.

• Να διατηρούν τα ζώα σε καλή κατάσταση (σωστή διατροφή, προστασία για παράσιτα εντέρου και δέρματος, εμβόλια για διάφορες ασθένειες).

• Να ελέγχουν καθημερινά τα ζώα τους.

Τηλ. Κτηνιατρικής υπηρεσίας

2721366401,-406

|  |  |
| --- | --- |
|  | **ΜΕ ΕΝΤΟΛΗ ΠΕΡΙΦΕΡΕΙΑΡΧΗ****Η αν. ΠΡΟΪΣΤΑΜΕΝΗ Δ/ΝΣΗΣ** |
|  | **ΕΥΣΤΑΘΙΑ ΓΕΩΡΓΑΚΟΠΟΥΛΟΥ** |